Diari Oficial de la Generalitat Valenciana


Sumari del DOGV 6215, del 26-02-2010 (2010/2107)

RESOLUCIÓ de 23 febrer de 2010, del conseller de Solidaritat i Ciutadania, de les ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana convocades per orde de 17 de desembre de 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2107


Data del document
:   23-02-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública
    * municipi
    * suport econòmic
    * equipament col·lectiu

RESOLUCIÓ de 23 febrer de 2010, del conseller de Solidaritat i Ciutadania, de les ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana convocades per orde de 17 de desembre de 2009. [2010/2107]  
I. Per Orde de 17 de desembre de 2009 del conseller de Solidaritat i Ciutadania, publicada en el Diari Oficial de la Comunitat Valenciana, núm. 6170, de 22 de desembre de 2009, es van convocar ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana amb població inferior a 1.500 habitants.  
II. De conformitat amb el que preveu la base sexta de l'Orde de 17 de desembre de 2009, per a la concessió o denegació d'ajudes, en règim de concurrència competitiva, així com per a la determinació del percentatge d'esta, es tindran en compte els aspectes següents:   
- Recursos pressupostaris de la corporació. Fins a 3 punts  
- Xifres oficials de població conforme al Reial Decret 1918/2009, d'11 de desembre. Fins a 3 punts  
- Coherència entre l'actuació proposada i els objectius perseguits en la base primera de l'orde: Fins a 6 punts.  
III. De conformitat amb el que establix la base quinta, la Comissió Avaluadora, després de l'estudi i valoració de les sol·licituds presentades, ha elevat la corresponent proposta de resolució.  
IV. En virtut de tot el que antecedix, atesa la proposta de resolució elevada per la Comissió Avaluadora i fent ús de les facultats atribuïdes per la base sèptima apartat segon de l'Orde de 17 de desembre de 2009 per la qual es convoquen subvencions destinades al finançament d'equipaments, senyalització i mobiliari urbà en xicotets municipis i entitats menors de la Comunitat Valenciana amb una població inferior a 1.500 habitants en l'exercici 2010, resolc:  
Primer  
Concedir als municipis i entitats locals menors que s'indiquen en l'annex I les quantitats que s'hi expressen en concepte d'ajudes destinades al finançament d'infraestructures, senyalització i mobiliari urbà en xicotets municipis i entitats locals menors, a càrrec de la línia de subvenció T4221000, inclosa en el programa 125.10 del Pressupost de la Generalitat, Administració Local.  
Segon  
Denegar a les entitats locals relacionades en l'annex II l'ajuda sol·licitada pels motius que en l'esmentat annex s'expressen.  
Tercer  
Establir un termini de 15 dies naturals, comptadors a partir del següent a la publicació en el DOCV, com a data límit de presentació de la documentació justificativa. El pagament d'estes ajudes serà total a la justificació del compliment d'allò que s'ha convingut, per a la qual cosa els beneficiaris hauran de presentar   
- certificat de la inversió subvencionada, segons el model expressat en e document quart de l'orde (certificat de gastos).   
- còpia compulsada de les factures reglamentàries, segons la normativa vigent.  
Quart  
L'ajuda concedida es veurà reduïda proporcionalment en el cas que la justificació dels gastos realitzats no arribe a la quantia assenyalada.  
Quint  
La no presentació de la justificació del gasto en el termini fixat donarà lloc a la pèrdua de la subvenció i la seua consegüent revocació.   
Annex I  
Ajudes concedides  
En la tramitació del procediment es garantirà en tot cas l'audiència de l'interessat.  
Contra esta resolució que posa fi a la via administrativa es podrà potestativament, realitzar el requeriment a què es referix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos des de la seua notificació, o bé es podrà interposar recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de la seua notificació. Tot això de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 23 de febrer de 2010.- El conseller de Solidaritat i Ciutadania: Rafael Blasco Castany.  
Annex II  
Sol·licituds denegades  
  
(1) Base segona  
Podran ser beneficiaris d'este programa de subvencions tots els ajuntaments i entitats locals menors de la Comunitat Valenciana que excedisquen de 1.500 habitants, d'acord amb les xifres oficials resultants de l'última revisió del padró municipal, declarades oficials pel Reial Decret regulador de la matèria. (Reial Decret 1918/2009, d'11 de desembre, publicat en el BOE número 309 de 24 de desembre)  
(2) Base quarta. Formalització de sol·licituds i termini de presentació  
1. El termini per a la presentació de sol·licituds serà fins al 25 de gener de 2010. L'incompliment d'este termini determinarà la inadmissió de la sol·licitud.  
\* \* \* \* \* \* \* \* \* \* \* \* \*   
Anexo I  
Ayudas concedidas  
  
Anexo II  
Solicitudes denegadas  
  
(1) Base segunda  
Podrán ser beneficiarios del presente programa de subvenciones todos los Ayuntamientos y Entidades Locales menores de la Comunitat Valenciana que excedan de 1.500 habitantes, de acuerdo con las cifras oficiales resultantes de de la última revisión del padrón municipal, declaradas oficiales por el Real Decreto regulador de la materia. (Real Decreto 1918/2009, de 11 de diciembre, publicado en el BOE número 309 de 24 de diciembre)  
(2) Base cuarta. Formalización de solicitudes y plazo de presentación.  
1. El plazo para la presentación de solicitudes será hasta el 25 de enero de 2010. El incumplimiento de este plazo determinará la inadmisión de la solicitud.